Flavell Te Ururoa: Ngā Punawai o Te Tokotoru Claims Settlement Bill — First ReadingText is incorporated into the Bound VolumeFlavell Te Ururoa: Ngā Punawai o Te Tokotoru Claims Settlement Bill — First Reading[Sitting date: 31 July 2013. Volume:692;Page:12232. Text is incorporated into the Bound Volume.]TE URUROA FLAVELL (Co-Leader—Māori Party):Tēnā koe Mr Assistant Speaker kia ora tātau katoa. E kī ana te kōrero ko Tiheia te maunga ko Te Mimi-ō-Pekehāua te wai tupu kiri o ngā mātua tūpuna ka puta ki Te Rotorua-nui-a-Kahumatamamoe ko Tarimano te papa tapu. Ko Tawakeheimoa ka moe a Te Aongahoro ka puta ki waho ko Rangiwewehi ē tēnei te tatū mai i te rā nei. Ehara i te mea māku rātou e mihi ko tōku iwi tēnei kua tatū mai. Nō reira kāore au i te mihi ki a rātou i tua atu o te kī kai taku rahi koinei taku kāinga rua. Hara mai ki tēnei Whare Pāremata me te mihi anō rā ki te āhuatanga ki ngā uri o Te Waha o Ngā o Ātareta anei te kāinga tuarua kei ngā karanga rua. Nā reira kōrua ko Rātena te taha ki a au ki a Mohi Terae; ka mutu ki taku rahi he mea nui tēnei kua tatū mai koutou i tēnei rā. Kua roa au e tatari ana mō tēnei rangi pēnei i a koutou pēnei i a tātou.E aroha atu ana kotahi anake te kanohi e kite nei au o roto o Rangiteaorere. E tangi atu ana ki te āhuatanga ki a Tapuika ko tō tātou rahi o tērā taha ēngari kai te pai. Kei konei koutou hei kanohi mō rātou. I a au e noho nei e tū nei ka hoki ngā mahara ki te hunga nā rātou tēnei take i kōkiri ki tōna orokohanga ki a Haami mā koira tērā o ngā pāpā. Ki taku mōhio kotahi anake tana kaupapa. Ko te wai ko te wai ko te wai. Anā e tohengia ana i roto i te Whare Pāremata i tēnei wā. Ki a Te Meihana ka kite atu i wana uri i te rā nei. Te Rangikāheke tēnā koe te urī o Te Meihana.Kite atu i te whakaahua o te Dennis he uri o roto i a tātou o Rangiwewehi tae rā anō ki a Rangiteaorere tērā i hinga i ngā tau tata kua hipa ake. Me te aroha anō hoki ki a Huka. Ko ia tērā i tū i te marae o Tarimano i te ekenga o te Minita ki mua i a tātou e te rahi ā koia tērā e tohutohu nei i a mātou i a tātou rā i te taha tō tātou kuia a Ella kia pēnei mai kia pērā mai. Ko ia tērā i kawe nei i te āhuatanga o te waiata i runga i tō tātou marae o Tarimano. Nō reira e aroha atu ana ki a rātou katoa kua ngaro i te tirohanga kanohi. E kore e tāea te pēhea anā ko koutou ko tātau tēnei e tīmata nei i tēnei huarahi.Kei te kōrero ahau he tīmatanga tēnei i te mea e whā ngā wāhanga o tēnei o ngā kaupapa. Āe kua ea tētahi wāhanga. Ko te tohetohe kei waenganui i a tātou ko te ekenga ki te Whare Pāremata i tēnei rangi ko te pānuitanga tuatahi. Nō reira kia eke ki konei he nui ngā mahi ka oti nei i a tātau. Ka titiro atu ki a koe te kanohi pakeke Te Tāuri te uri o rātou mā ko koe te pakeke i ārahi nei i tō tātou rahi ki runga i tēnei huarahi. Tōku ngākau kei te kī me whakarahi ake te pūtea tōku ngākau tērā. Ko tōku ngākau kei te kī hā iti noa iho te whenua kua hoki mai ēngari kāore au i te whakahē i tō mahi. Ko koe te kanohi ko koe te reo i kawe nei i ngā tūmanako o te iwi me mihi rā ki a koe oti rā te hunga ko Hārata ko Te Rangikāheke mā i kōkiri i te take nei. Āe ko au tētahi e noho kawa nei ki ētahi o ngā āhuatanga o te kāinga ēngari ērā kōrero mō Tarimano tērā. Kāore au i te whakatakoto i ēnā kōrero ki mua i te aroaro o te hunga nei. Nō reira tērā tērā. Ka hoki ngā mahara ki te āhuatanga o tō tātou haerenga ki runga i te marae o Makahae i roto o Tapuika. I tērā wā ē he rōpū pakupaku nei i haere ki reira nā runga i te hiahia kei te whakatutuki i te kaupapa. Ā i reira ko Huka anō hoki. Ka eke i te marae i kōrerohia te take i kai tahi ka puta te kōrero ā kāti me noho tahi. Ā tērā tērā.Ē ka hoki ngā mahara ki ngā kōrero i puta mō te haerenga o Rangiwewehi ki runga o Rangiteaorere. He whakakōhatu i te āhuatanga o te ara whanaunga ko tētahi ki tētahi ā nā wai nā wai tutuki pai tērā taha. Koinei te take ki taku mōhio i puta te kōrero ko Te Tokotoru kaua ko Te Tokotoru Tapu e kōrerohia ake nei ēngari ko Te Tokotoru o ngā Puna Wai. He aha i puna wai ai? Nā te āhuatanga ki a Waiōhewa nā te āhuatanga ki te awa o Te Kaituna te āhuatanga ki tō tātou awa ki Te Mimi-ō-Pekehāua. Koirā te hononga mai ko te āhuatanga o te wai. I whakaritea mai ai i kōrerohia mai ai e tō tātou pāpā i a Haami i te wā i a ia e takatū ana i te mata o te whenua. E tangi atu ana i te mea kāore au i te kite i wana tamariki i konei i te rā nei me mihi ki a ia me tana hoa rangatira. Ā tērā tērā.Me mihi anō hoki ki te hunga e noho nei hei kaitakawaenga mō ngā iwi nei. I kite au i a Patsy Moore kua puta pea ēngari me mihi ki a ia. Ko ia tērā i te mea he nui ngākōrero kua puta mō tāua wahine Pākehā rā mō tana noho ki waenganui i a tātau. Me mihi rā ki a ia otirā ki te Minita e noho nei ā ko ia tērā i āta titiro nei ki te āhuatanga o ngā kōrero ka mihi ki a koe e te Minita. Ē he tangata pai koe ki te tuku i ngā rawa ēngari me whakamōmona ake te nui o te moni mō taku rahi a Tapuika ki a Rangiteaorere mēnā i pai tērā ā ka pai ka tino tautoko i a koe. Kai wareware i a tātau ko te āhuatanga o te kuia nei o Donna Hall. Ko ētahi ā āhua noho kawa nei ki tērā kuia ēngari nānā tonu ngā iwi e toru i whakakao mai. Nō reira ahakoa ērā ka noho kino nei ētahi ki a ia ko au tēnei kei te kī he painga anō rā pēnei tā te Mita Hikairo Mohi e kī ana he painga anō rā i roto i te kino. Ko te kino ko ngā whiunga kōrero ki a ia i ētahi wā ko te pai kua puta te kaupapa nei ki te whaiao ki Te Ao Mārama.Kāti ka rongo ake i ngā kōrero nei o te tangata nei o Te Wai Pounamu me tana kī mai mō te āhuatanga o Rotorua. E hoa e Rino kāore koe i te mōhio ki te āhuatanga o taku iwi. I kōrero koe mō te hītori me ngā tūruhi. Ko taku iwi e noho nei ki Awahou te wai tupu kiri o ngā mātua o ngā tūpuna kai te kōrero koe mō ētahi atu iwi. Arā anō ngā iwi o roto o Te Arawa ēngari ko Rangiwewehi he iwi humārie iwi noho nei te whakaiti kāore ki te whakanui i a ia nō reira waiho ake waku kōrero ki taku iwi. Mō te Māori o te Nōta nei kei muri i a au. Taku iwi kāore he paku pānga o tērā Māori ki tō tātou whenua. Nō Te Tai Tokerau te Māori nei. Nō reira ēnei kōrero katoa e mihi ana ki a ia me tērā tono. Mēnā ka whai pānga a Te Ururoa ki te whenua o Te Tai Tokerau ā haramai ki a au ēngari tērā kōrero tērā.Kāti hei kupu whakamutunga kai taku rahi ko ahau te mea whakakōpani i te āhuatanga o te kōrero me te mōhio anō hoki ā muri ake nei ka waiata tātou i tētahi waiata o te wā kāinga. He ara tāpokopoko kua whaiwhai haeretia e tātou i ngā tau kua hipa ake. Ko au tētahi e noho kawa nei ki ētahi o ngā āhuatanga. He wā tōna pea ka noho nei tātou ki roto i tō tātou Whare ki reira tuitui anō rā i te āhuatanga o te ara whanaunga koinei te tūmanako. Ko te riri kai roto i a au i tēnei wā mō ētahi āhuatanga e kore e mutu. Tērā pea kei waenganui i a tātau e pērā anō te āhua. Mēnā ka noho au i te riri mō te wā ka tukuna au ki te kōpū o Papatūānuku ki Puhirua. Ka takoto riri au ki roto i tērā o ngā wāhi. Nō reira i te mea kua tae tuatahi mai koutou ki tēnei Whare koinei te īnoi atu he wā tōna kia whai wāhi tātou ki te whakatakoto i te āhuatanga o te ara whanaunga o tētahi ki tētahi kia kore ai tērā riri e tūkino nei i te tangata ā mate nei. Koia te āhuatanga o te kerēme me puta tātou ki te whaiao ki Te Ao Mārama ēngari mā te kōrero. E kī ana te kōrero: ko te kai o te rangatira he kōrero kāti he rangatira tātau me kōrero. Nā runga i tērā kōrero e taku rahi ka nui te tangi ki a tātau i tēnei rā. Kua tae mai koutou i te rā nei tēnā koutou haere mai. Tō tātou Whare ngā mema Pāremata tēnā koutou tēnā koutou tēnā koutou katoa. Kai a koutou te wai.[Thank you Mr Assistant Speaker and greetings to us all collectively. An aphorism states that Tiheia is the mountain Te Mimi-ō-Pekehāua is the bathing waters of the ancestral forefathers. Out to Te Rotorua-nui-a-Kahumatamamoe Tarimano is the sacred bed. Tawakeheimoa married Te Aongahoro and lo this Rangiwewehi who has arrived here today was born. But it is definitely not appropriate for me to welcome them. This is my tribe that has arrived here. So I am not welcoming them specifically other than to say to my multitude that this is my second home; welcome to this House of Parliament. I acknowledge the circumstances once again that relate to the descendants of Te Waha Ngā Ātareta. The second home is here at your disposal cousins. So you and Rātena is the side of me to Mohi Terae; furthermore my multitude this arrival of yours here today is a momentous occasion. Like you and us I have been waiting a long time for this day.I am saddened that I see only one face from within Ngāti Rangiteaorere. I lament the situation relating to Tapuika the bulk of us on that side but that is fine. You are here as a representative for them. As I sit and stand here my thoughts go back to the ones whoreally championed this cause at its beginnings to Haami and others. He was one of the uncles. To my knowledge he only had one purpose. It was water water water. Today Parliament is debating it. I see his relatives today and Te Meihana comes to mind. Greetings Te Rangikāheke relative of Te Meihana. I see the photo of Dennis a relative within us of Ngāti Rangiwewehi and Ngāti Rangiteaorere too. He passed away in recent years. My sympathy once again to Huka. She was the one who stood at the courtyard of Tarimano when the Minister arrived before us the multitude. She was there advising us—everyone in fact alongside our female elder Ella—do it like this like that. When it came to chants she was the one who led those on our Tarimano courtyard. Therefore I extend my sympathies to all of them who have passed on and whose faces are no longer seen. Nothing could be done to avoid the inevitable so you and we lot started this procedure.I said that this is a commencement because there are four stages to this matter. Yes a stage of it has been satisfied the debate amongst ourselves about contentious matters the arrival at Parliament House on this day and the first reading. So we had to do a lot of work to get here. So I look in your direction Te Tāuri elder face and descendant of those who have departed. You are the elder of our multitude on this path. My inner self is saying go for a greater financial return. That is my thinking inside of me. But then I ponder gosh only a small amount of land has been returned. But I am not going against what you are doing. You are the representative and voice with the aspirations of our people upon you. I acknowledge you for that and the input by those like Hārata Te Rangikāheke and others who have been dealing with this matter. Yes I was one who found some of the things going on back home distasteful but that is for Tarimano to sort out. I certainly will not be raising those issues here in front of these ones gathered here. So that is that. My thoughts go back to the reasons why we went to Makahae Tapuika’s courtyard. At that time just a small group went because we wanted to complete the matter. Huka was there as well. We went on to the courtyard discussed the matter ate together and then it was proposed that we should remain united. So that was that.My thoughts go back rather hesitantly to the talk that emerged about Ngāti Rangiwewehi going over the top Ngāti Rangiteaorere. The purpose was to solidify the line of kinship one with the other and after a period of time mulling it over that side was completed well. This is the reason as I understand why The Threesome emerged and not The Sacred Threesome as such but The Water Sources of the Threesome. Why the water sources? Because of the reference to Waiōhewa the Kaituna River and to our river Te Mimi-ō-Pekehāua. That was the connection the reference to the water. It was considered and explained to us by our fatherly figure Haami when he was up and about on the face of the earth. I grieve because I do not see any of his children here today. We need to acknowledge him and his wife. And that is that one.I need to acknowledge those that become facilitators for these people. I saw Patsy Moore earlier and she may have gone out but we must applaud her. She is the one because much has been said about this European woman and the time she has spent amongst us. Accolades to her and indeed to the Minister present here the one who examined the presentations. Thank you Minister. You are a good man at distributing resources but do untie the purse strings a little for my multitude Tapuika and Rangiteaorere—if that is possible well and good I will support you more. We must not forget the situation relating to this elder motherly figure Donna Hall. Some have adverse feelings towards her but the fact remains she gathered the three together. Therefore in spite of these things some people remain adverse towards her but I say that a benefit is just like what Mita Hikairo Mohi advocates—there is always a benefit from a bad situation. The bad side is the disparaging remarks cast at her and the benefit at times is that this proposal gets out to the World of Light and Enlightenment.Well I listened to these sentiments by this person of the South Island about Rotorua. Colleague Rino you do not know anything about my people. You made references to the history and tourism. My tribe that lives at Awahou at the traditional water source of the forefathers and ancestors Rangiwewehi cannot be who you were talking about. You must have been referring to some other tribe. There are many other tribes in the Te Arawa region. Ngāti Rangiwewehi is genial humble and tends to adopt a low profile rather then putting itself to the fore so let us leave my references about my people there. As for that Māori member behind me from the North I say to my people that indigenous person has no shares in our lands. This Māori is from Northland. So this banter aside I salute him and that request. If Te Ururoa has any interests in Northland land come and see me. But that is another story.Well then as a final word my multitude I am the closing speaker and know all too well that we will sing one of our songs from home at the end of this address. The path we have been following over the past years has been a boggy one. I am one who has remained sour over some experiences. There will come a time when we will need to sit down in our House to stitch together a protocol of common relationship—this is the expectation. The anger within me at this point in time about some aspects has no ending. Perhaps there are others amongst us who share the same feeling of sheer anger. If that was to remain with me forever I will end up being buried in the bosom of Mother Earth at Puhirua and lie hostile there in that place. Therefore because this is your first time to this House my plea is that we will need to set aside time to discuss aspects of our genealogical lineage that will link everyone to each other so that this hostility does not wear us all down and die. The outcome of the claim should be for us to emerge into the World of Light and Enlightenment. There is a saying that states: the food of a chief is talk. Well then we are chiefs so we need to engage in discussion. On that my multitude my grief for us this day is much. You have arrived here today so salutations and welcome. To you all our House and members of Parliament greetings acknowledgements and salutations. You have the song my multitude.]Bill read a first time.Billreferred to the Māori Affairs Committee.Waiata